প্রকৃতির রোষানালে জম্মু-কাশ্মীর, মেঘভাঙা বৃষ্টি সহ ভূমিধস কেড়ে নিল তিনটি প্রাণ

ওয়েবডেস্ক: প্রকৃতির রুদ্রমূর্তির রোষানলে জম্মু-কাশ্মীর (Jammu-kashmir)। মেঘভাঙা (Clud Brust) বৃষ্টি ও ভূমিধস (Lanslide) কেড়ে নিল তিনজনের প্রাণ। রবিবার জম্মু-কাশ্মীরের রামবান জেলায় ভাঙ্গা গ্রামে মেঘভাঙা বৃষ্টিতে দুর্যোগ নেমে আসে। সেরি চম্পা গ্রামে ধস নেমে তিনজনের মৃত্যু হয়েছে। এদের মধ্যে রয়েছে দুজন শিশু। একজনকে খুঁজে পাওয়া যাচ্ছে না। লণ্ডভণ্ড হয়ে গেছে রামবানের ধর্মকুণ্ডু এলাকা।

শতাধিক মানুষকে নিরাপদস্থানে সরানো হয়েছে। ব্যাহত সড়ক ও বিমান পরিষেবা। বেশ কিছু বাড়ি ও বাণিজ্যিক কার্যালয় ধসে পড়েছে। গাড়িগুলি কাদার মধ্যে ডুবে গেছে। বন্যায় বহু বাড়িতে আটকে পড়েছেন মানুষজন। সূত্রের খবর, প্রায় ১০০টি ঘর সম্পূর্ণ ধসে পড়েছে। ২৫ থেকে ৩০ টি বাড়ি আংশিক ক্ষতিগ্রস্ত।

রামবানের ডেপুটি কমিশনার বসির উল হক (Ramban Deputy Commissioner Basir ul Haque) জানিয়েছেন, শনিবার রাত ১.১০ থেকে মুষুলধারে বৃষ্টি শুরু হয়েছে। এখনও চলছে।

আরও পড়ুন: মেহনতি মানুষের সমর্থন ফিরে পেতে চায় রবিবারের ব্রিগেড

যেকোনও জরুরি পরিস্থিতিতে ০১৯৯৮-২৯৫৫০০, ০১৯৯৮-২৬৬৭৯০ নম্বরে যোগাযোগ করতে বলা হয়েছে, এই পরিষেবা ২৪ ঘণ্টাই খোলা থাকছে।

প্রতিকূল আবহাওয়ার পূর্বাভাস দিয়ে জেলা প্রশাসন ইতিমধ্যেই সতর্কতা জারি করেছে। মন্দির এবং মসজিদ থেকে বার বার ঘোষণা করে মানুষকে সতর্ক করা হচ্ছে।

জেলা প্রশাসকের কার্যালয়ে জরুরি নিয়ন্ত্রণ কেন্দ্রটি তহসিলের নিচু এলাকা থেকে মানুষকে নিরাপদ স্থানে উদ্ধারের জন্য রাজস্ব ও পুলিশ দলকে একত্রিত করেছে। রাতব্যাপী অভিযানের সময় প্রায় ৫০০ জনকে নিরাপদ স্থানে সরিয়ে নেওয়া হয়েছে।

মুখ্যমন্ত্রী ওমর আবদুল্লাহ (Chief Minister Omar Abdullah) দুর্গত এলাকায় ত্রাণের পরিষেবা শুরু করেছেন। ঘটনার পর থেকেই সর্বদা নজরদারি চালাচ্ছেন ওমর । স্থানীয় প্রশাসনিক আধিকারিকদের সঙ্গে যোগাযোগ রাখছেন। সেই সঙ্গে দ্রুত উদ্ধারকাজের নির্দেশ দিয়েছেন।

এক্স হ্যান্ডেলে মুখ্যমন্ত্রী ওমর আবদুল্লাহ লিখেছেন, রামবানে মর্মান্তিক ভূমিধস এবং আকস্মিক বন্যায় অত্যন্ত মর্মাহত, জীবন ও সম্পত্তির প্রভূত ক্ষতি হয়েছে। এই কঠিন সময়ে আমি ক্ষতিগ্রস্ত পরিবারগুলির পাশে আছি। আমি ত্রাণ ও পুনুরুদ্ধারের কাজ শুরু করেছি’। মুখ্যমন্ত্রীর আরও সংযোজন, এই মুহূর্তে বিপদজনক রাস্তাগুলি এড়িয়ে চলুন। আপাতত পরিস্থিতি স্বাভাবিক করার দিকে মনোযোগ দেওয়া হয়েছে।‘

কেন্দ্রীয় মন্ত্রী ও উধমপুরের বিজেপি সাংসদ জিতেন্দ্র সিং জানান, রামবান শহরের অবস্থা খুব খারাপ। রাতভর প্রবল শিলাবৃষ্টি, ভূমিধসের কারণে বিপর্যস্ত অবস্থা। সেইসঙ্গে বইছে ঝোড়ো হাওয়া। সবাই সতর্ক থাকুন’।

দেখুন অন্য খবর-